המשפחה שלי
שחקנים ודמויות > דמויות ראשיות

| דמות | שחקן | עונות> 1 | עונות> 2 | עונות> 3 | עונות> 4 | עונות> 5 | עונות> 6 | עונות> 7 | עונות> 8 | עונות> 9 | עונות> 10 | עונות> 11 | מספר פרקים |
| --- | --- | --- | --- | --- | --- | --- | --- | --- | --- | --- | --- | --- | --- |
| בן הרפר | רוברט לינדזי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | 117 + פרק קצר |
| סוזן הרפר | זואי ואנאמייקר | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | 115 + פרק קצר |
| מייקל הרפר | גבריאל תומסון | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | 114 + פרק קצר |
| ג'ייני הרפר | דניאלה דנבי-אש | ראשי | ראשי | חוזר |  | ראשי | ראשי | ראשי | ראשי | ראשי | ראשי | ראשי | 94 + פרק קצר |
| רוג'ר ביילי | קיירון סלף (אנ') |  |  | אורח | ראשי | ראשי | ראשי | ראשי | ראשי | ראשי | ראשי | ראשי | 59 |
| אבי הרפר | שיבון הייז (אנ') |  |  | ראשי | ראשי | ראשי | ראשי | ראשי | ראשי |  |  |  | 57 |
| ניק הרפר | קריס מרשל | ראשי | ראשי | ראשי | ראשי | אורח |  |  |  |  |  |  | 45 + פרק קצר |
| אלפי באטס | רודרי מייליר (אנ') |  |  |  |  |  | ראשי | ראשי | ראשי | ראשי |  |  | 31 |
| קנזו הרפר | טיילר מרשל (אנ') |  |  |  | חוזר | חוזר | חוזר | חוזר | חוזר | חוזר | ראשי | ראשי | 23 |
רוברט לינדזי בתפקיד בן הרפר. רופא שיניים מיזנתרופ וציני. כשהוא בעבודה רואים אותו לרוב מפטר את העוזרים שלו או מנסה לא להיתקל בקולגה שלו רוג'ר. בבית הוא מנסה להרגע (אבל הוא אף פעם לא מצליח). בן אינו אדם רע; מאחורי החזות הצינית שלו הוא באמת אוהב את משפחתו, ונאלץ להשלים עם המציאות שבה אשתו רודה בו, וילדיו כל הזמן דורשים ממנו כסף.
זואי ואנאמייקר בתפקיד סוזן הרפר. היא חולת שליטה ורגילה להשיג את שלה. היא כל הזמן דואגת לשלושת ילדיה, והיא מכריחה את בן לצאת ולהשגיח עליהם. סוזן היא מדריכת תיירים במקצוע, אבל לרוב היא נמצאת בבית. היא בשלנית איומה, ובני המשפחה לעיתים קרובות חומקים וזורקים את האוכל לפח מבלי שהיא תרגיש.
גבריאל תומסון בתפקיד מייקל הרפר. מייקל (או מייקי, כפי שבן קורא לו) הוא הבן הצעיר של בן וסוזן. הוא נער מתבגר פיקח וחנון. הוא מסתכל על שאר בני המשפחה מלמעלה, וחושב שהוא חכם יותר מכולם ביחד. לעיתים קרובות הוא מחלץ אותם מצרות. בעונה העשירית מייקל יוצא מהארון וחש הקלה כשהוריו מקבלים את עובדת היותו גיי.
דניאלה דנבי-אש בתפקיד ג'ייני הרפר. ג'ייני היא בחורה אופנתית, אוהבת לבזבז כסף, ומשוגעת על בחורים. היא מבלה את כל זמנה בטלפון, מחליפה את החברים שלה בקצב, ומנצלת את כספו של אביה בקניות. כשהייתה באוניברסיטת מנצ'סטר היא נכנסה להריון. אחרי שסולקה מהאוניברסיטה היא חוזרת לבית ההורים. נראה שלסוזן לא אכפת, כי עכשיו היא יכולה לדאוג גם לנכד שלה, קנזו.
קיירון סלף (אנ') (2002–2011) בתפקיד רוג'ר ביילי. רופא שיניים שעובד עם בן. הוא מחזר אחרי אבי, והשניים מתחתנים.
שיבון הייז (אנ') (2002–2008) בתפקיד אבי הרפר. היא הצטרפה לבית משפחת הרפר בעונה השלישית. אבי היא בתו של בן דוד של בן. היא מתחתנת עם רוג'ר, אבל עוזבת אותו כדי להיות נזירה.
קריס מרשל (2000–2005) בתפקיד ניק הרפר. ניק הוא בנם הבכור של סוזן ובן. הוא כל הזמן מחליף עבודות, והוא חסר אחריות בענייני כספים. בסופו של דבר הוא עוזב את הבית וחי בדירה משלו.
רודרי מייליר (אנ') (2005–2009) בתפקיד אלפי בוטס. אלפי הוא חבר של ניק שצץ בבית משפחת הרפר בחג המולד 2005, ונשאר לגור אצלם. אלפי הוא ממקום קטן בוויילס.
טיילר מרשל (אנ') (2006–2011) בתפקיד קנזו הרפר. קנזו הוא הצעיר במשפחה, בנה של ג'ייני והנכד של סוזן ובן.